**PROIECT**

**HOTĂRÂREA NR.**

din august 2025

**privind avizarea Documentației de delegare temporară, prin negociere fără publicarea prealabilă a unui anunț de participare, a unui contract de delegare a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei** **2 Târgu Mureș**

Consiliul local al oraşului/comunei\_\_\_\_\_\_\_\_\_\_\_\_

Văzând Referatul de aprobare nr. / 08.2025 al Primarului oraşului/comunei\_\_\_\_\_\_, Raportul de specialitate al Serviciului/Biroului/compartimentului nr. /\_\_.08.2025, precum şi avizul comisiilor de specialitate,

Având în vedere art. 104 alin. (1) lit. c) din Legea nr. 98/2016 privind achizițiile publice, ale art.8 alin.(3), lit. „d^1”, ale art.10 alin.(4) - (5), art.22 alin.(1) și (3), art.29, art.30 din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare,

În temeiul prevederilor art. 2 alin. (1) art.6 alin.(1) – lit.„e”, „h” şi „j”, art.12 alin.(2) ale Legii nr.101/2006 serviciului de salubrizare a localităţilor, cu modificările şi completările ulterioare,

Potrivit reglementărilor art.16 alin.(3) lit. e), g), precum şi ale art.19 coroborate cu cele ale art.20 alin.(1) din Statutul Asociației de Dezvoltare Intercomunitară (ADI) „Ecolect Mureş”,

Ținând cont de prevederile contractului nr.4451/26.08.2025 de delegare a gestiunii activităţilor de colectare şi transport a deșeurilor municipale şi a altor fluxuri de deșeuri, componente ale serviciului de salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș,

În temeiul dispozițiilor art.129 alin.(1) si ale alin.(2) lit.„d”, coroborate cu cele ale alin.(7) lit.„n”, precum și cele ale art.139 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

**HOTĂRĂȘTE :**

**Art.1.** Se avizează Documentația de delegare temporară - până la emiterea ordinului de începere aferentă contractului nr.4451/26.08.2025 de delegare a gestiunii activităţilor de colectare şi transport a deșeurilor municipale şi a altor fluxuri de deșeuri, componente ale serviciului de salubrizare al Județului Mureș din cadrul Sistemului de Management Integrat al Deșeurilor Municipale Solide din județul Mureș (SMIDS Mureș), aferente zonei 2 Târgu Mureș, prevăzută în anexa care face parte integrantă din prezenta hotărâre.

**Art.2. (1)** Se aprobă inițierea procedurii de atribuire prin negociere fără publicarea prealabilă a unui anunţ de participare a contractului de delegare temporară a gestiunii serviciilor prevăzute la art.1.

**(2)** Durata gestiunii delegate prevăzute la alin.(1) este estimată la 200 de zile, respectiv până la emiterea Ordinului de începere în contractul nr. 4451/26.08.2025.

**Art.3.** Se mandatează Primarul oraşului/comunei\_\_\_\_\_\_\_\_\_\_\_\_, să voteze în Adunarea Generală a Asociaților ADI „Ecolect Mureş” Documentația de delegare temporară, a gestiunii activităţilor de colectare şi transport a deșeurilor municipale şi a altor fluxuri de deșeuri, componente ale serviciului de salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș) aferentă zonei 2 Târgu Mureș - avizată conform art.1 din prezenta hotărâre.

**Art.4.** Se împuternicește Asociaţia de Dezvoltare Intercomunitară „Ecolect Mureş” să desfăşoare în numele şi pe seama orasului/comunei\_\_\_\_\_\_\_\_\_\_\_ delegarea temporară a gestiunii serviciului de salubrizare corespunzător activităților menționate la art. 2 în cadrul sistemului – parte a documentației avizate conform art.1.

**Art.5.** Se mandatează ADI „Ecolect Mureş”, prin Director executiv sau persoana desemnată de acesta, să semneze contractul de delegare cuprins în documentația aprobată conform art.1.

**Art.6.** Prezenta hotărâre se comunică Asociaţiei de Dezvoltare Intercomunitară „Ecolect Mureş”, care va supune aprobării în Adunarea Generală a Asociaților, documentația de delegare a gestiunii activităţilor de colectare şi transport a deșeurilor municipale şi altor fluxuri de deșeuri, componente ale serviciului de salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș avizată conform art. 1, şi răspunde de aducerea ei la îndeplinire.

|  |  |
| --- | --- |
| PRIMAR | Avizat pentru legalitateSECRETAR GENERAL |